Opel Zafira

Opel Zafira (også kjent som Zafira Tourer siden 2011) er en personbil i kompakt MPV-klassen som produseres av Opel, et datterselskap i General Motors-konsernet. Zafira selges under varemerkene Opel, Vauxhall, Holden og Chevrolet, avhengig av markedet. I Japan ble Zafira solgt som Subaru Traviq. Bilen ble introdusert i 1999. Annen generasjon kom på markedet i 2005.

Zafira har tilsammen syv seter fordelt på 3 rader. Bakerste rad består av to seter som kan legges ned og integreres i gulvet samlet eller enkeltvis, istedenfor å fjernes fysisk fra kjøretøyet. Dette systemet kalles Flex 7.

 1999–2005 

Første generasjon Zafira blir vanligvis kalt Zafira A og er en videreutvikling av en annen Opel-model. Bilen er basert på den samme plattform som 1998-utgaven av Astra G/B og har mye til felles med denne bilen. Karosseriet til Zafira A ble også brukt i General Motors konseptbil med hydrogendrevet brennselcelle; HydroGen3.

Zafira A ble erstattet av  Zafira B i Europa og Japan i 2005, men selges fortsatt i de fleste markeder, med unntak av Australia og New Zealand hvor modellen ikke lenger selges.

 Navn og markeder 
 Opel Zafira – Europa (bortsett fra Storbritannia), Sør-Afrika, Kina, Singapore, Japan, Taiwan
 Vauxhall Zafira – Storbritannia
 Holden Zafira – Australia, New Zealand
 Chevrolet Zafira – Latin-Amerika, Mexico, Thailand, Indonesia, Philippinene 
 Chevrolet Nabira – Malaysia
 Subaru Traviq – Japan

 Fabrikker 
 Bochum, Tyskland
 Rayong, Thailand
 São José dos Campos, Brasil
 Indonesia

 Motorer 
Zafira A ble levert med flere ulike motorer hentet fra Opel Astra. I Europa ble det levert en CNG-drevet-versjon og en 200 hk turbo-drevet versjon av Opel Performance Center. I Brasil er Zafira også tilgjengelig med en etanoldrevet motor.

Europeiske utgaver av Zafira er levert med disse motortypene:
 1.6/4-sylinder, 74 kW (100 hk)
 1.8/4-sylinder, 92 kW (125 hk)
 2.0 Turbo/4-sylinder, 147 kW (200 hk)
 2.2/4-sylinder, 108 kW (146 hk)
 2.0/4-sylinder turbodiesel, 74 kW (100hk)
 2.2/4-sylinder turbodiesel, 92 kW (125 hk)
 2.2/4-sylinder turbodiesel, 107 kW (147 hk)

 2005–2011 

miniatyr|Vauxhall Zafira II
Zafira B debuterte i Europa i 2004 og salget startet i 2005. Også denne modellen har hentet plattform og mekanikk fra Opel Astra, denne gang fra  H/C-utgaven.

I februar 2006 ble Zafira B lansert i Singapore. I mars 2006 var modellen fortsatt bare tilgjengelig i Europa, Singapore og Japan. I april og september ble modellen tilgjengelig i hhv Mexico og Chile under navnet Chevrolet Zafira.

 Navn og markeder 
 Opel Zafira – Europa (unntatt Storbritannia), Hongkong, Japan, Sør-Afrika, Singapore, Taiwan
 Vauxhall Zafira – Storbritannia
 Chevrolet Zafira – Mexico og Chile
 Holden Zafira – Australia og New Zealand
I Mexico ble salget av Zafira B avsluttet etter modellåret 2006 og erstattet av 5-seteren Chevrolet HHR.

 Fabrikker 
 Bochum, Tyskland
 Gliwice, Polen

 Motorer 
Motorene i Zafira B er delvis hentet fra den foregående Astra/Zafira-generasjoen. Opel erstattet den gamle 2.0 og  2.2 turbodiesel-motoren med en 1.9 L common-rail turbodiesel-utgave utviklet av FIAT (Multijet). Opel Performance Center utviklet en turbodrevet 240 hk 2.0L versjon av Zafira B. En CNG-versjon av Zafira B med 1.6L-motor er også tilgjengelig.

Zafira B solgt i Europa er utstyrt med følgende motorer:

 1.6/4-sylinder Twinport, 77 kW (105 hk) – erstattet av en forbedret 115hk versjon i 2008
 1.8/4-sylinder, 103 kW (140 hk)
 2.0 Turbo/4-sylinder, 147 kW (200 hk)
 2.2/4-sylinder, 110 kW (155 hk)
 2.0 Turbo/4-sylinder, 177 kW (240 hk)
 1.9/4-sylinder turbodiesel, 74 kW (100 hk)
 1.9/4-sylinder turbodiesel, 88 kW (120 hk)
 1.9/4-sylinder turbodiesel, 110 kW (150 hk)

 Eksterne lenker 

 Opel Zafira hydrogen with fuel cells
 Opel Zafira

Zafira
Kategori:Bilmodeller introdusert i 1999